《雪晴过庾岭》
明代·陈天资

逢人尽说庾关险，此日闲登绝顶来。远近紫梧巢鹤睡，清虚楼阁倚云开。

摩空日映双旌过，鸣涧风生万壑哀。极目千山一澄霁，许身今已在瑶台。

作者简介：陈天资，号石冈。饶平人。明世宗嘉靖十四年（一五三五）进士。官湖广布政使。致政归。留心搜辑地方文献，有《东里志》。清康熙《潮州府志》卷九上有传。